cyanic-selkie/wikianc huggingface dataset:
निल बट्टे सन्नाटा
कथानक
अपेक्षा "अप्पू" शिवलाल सहाय (शुक्ला) एक छात्रा है, जो पढ़ाई में रूचि न होने के बावजूद विद्यालय में दसवीं कक्षा तक पहुँचने में सफल रही है। अपने दोस्तों, स्वीटी (नेहा प्रजापति) और पिंटू (प्रशांत तिवारी) की ही तरह वह भी गणित में कमजोर है। एक हाई-स्कूल ड्रॉप-आउट उसकी एकल माँ चंदा (भास्कर), चार अलग-अलग घरों में नौकरानी के रूप में काम करती हैं, जिसमें से एक घर डॉ। दीवान (पाठक) का भी है।
अपनी बेटी के उदासीन रवैये से परेशान, चंदा डॉ दीवान को अपनी दुविधा बताती है, जो उसे अप्पू के लिए एक गणित ट्यूटर को नियुक्त करने की सलाह देती हैं। चंदा को बताया गया है कि अप्पू को ट्यूशन शुल्क में छूट प्राप्त करने के लिए अपनी प्री-बोर्ड गणित की परीक्षा पास करनी होगी। जब यह बात वह अप्पू को बताती है, तो वह पलटकर जवाब देती है कि उसकी किस्मत में नौकरानी के रूप में काम करना ही लिखा है, क्योंकि चंदा उसकी उच्च शिक्षा के लिए वित्तीय रूप से सहायता प्रदान नहीं कर सकती है। डॉ दीवान के प्रोत्साहन के साथ, चंदा भी अप्पू के स्कूल में दाखिला ले लेती है, ताकि वह स्वयं गणित सीखे, और फिर अप्पू को भी सिखा सके। यह अप्पू को शर्मिंदा करता है, और वह लगातार अपनी माँ का उपहास करती रहती है। स्कूल के प्रधानाचार्य श्री श्रीवास्तव (त्रिपाठी) को छोड़कर, अप्पू और चंदा के रिश्ते के बारे में कोई नहीं जानता; चंदा स्वीटी और पिंटू समेत अप्पू के अधिकतर सहपाठियों के साथ दोस्ती कर लेती है, और अपने शिक्षकों को अपनी निरंतर प्रगति के साथ प्रभावित करती है। चंदा गणित को समझने के लिए अपने शर्मीले सहपाठी अमर (विशाल नाथ) की मदद लेती है, और उसकी सलाह पर मन के नक्शों का प्रयोग करने लगती है।
चंदा को निरंतर गणित में प्रगति करते देख अप्पू अपनी माँ से जलने लगती है, क्योंकि वह स्वयं इसे समझने में असफल रहती है। तब चंदा अप्पू को चुनौती देती है कि यदि वह गणित में उससे अधिक अंक हासिल कर सकी, तो चंदा विद्यालय आना बंद कर देगी। अमर की मदद से और निरंतर अध्ययन के साथ, अप्पू इस चुनौती को पूरा करने में सफल रहती है। चंदा पहले तो बहुत खुश होती है, लेकिन तब उसका दिल टूट जाता है, जब अप्पू उसे बताती है कि उसने यह प्रदर्शन विद्यालय में अपनी माँ की अनुपस्थिति सुनिश्चित करने के एकमात्र उद्देश्य के साथ किया है। इससे क्रोधित होकर चंदा अपने वादे से मुकर जाती है और विद्यालय में लौट आती है, जहाँ उसका प्रदर्शन पहले से भी बेहतर रहता है। विद्यालय में अधिक समय आवंटित करने के कारण, चंदा अपनी चार नौकरियों में से एक को खो देती है, और फिर अमर के कहने पर एक रेस्तरां में काम करना शुरू कर देती है।
एक रात, चंदा का एक पुरुष सहकर्मी उसे घर छोड़ने आता है; अपू यह देखती है, और मान लेती है कि चंदा वैश्यावृत्ति के धंधे में लग गयी है। वह उस सारे पैसे को चुरा लेती है, जो चंदा उसके गणित ट्यूशन के लिए भुगतान करने के लिए इकट्ठा करती रही थी, और यह सब भोजन और नए कपड़ों पर खर्च कर देती है। यह चंदा को झकझोर देता है, और अप्पू के यह कहने पर कि यह पैसा मेहनत से कमाया नहीं गया था, चंदा अवसाद की स्थिति में चली जाती है। वह स्कूल जाना बंद कर देती है, और एक दयालु जिलाधिकारी (संजय सूरी) से प्रेरित होकर इस आशा के साथ काम करना जारी रखती है कि अप्पू भी एक दिन भारतीय प्रशासनिक सेवा में शामिल हो जाएगी। इस बीच, अमर चंदा को रेस्तरां में काम करता दिखा कर अप्पू को उसकी गलती का एहसास दिलाने में मदद करता है। अप्पू अपनी माँ के साथ सम्मान के साथ व्यवहार करना शुरू कर कर देती है, और एक बार फिर विद्यालय में रुचि लेने लगती है - यह महसूस करते हुए, कि यदि उसके पास इच्छाशक्ति है, तो वह अच्छा प्रदर्शन कर सकती है। वह अपनी मां को विद्यालय वापस लाती है, और दोनों अपनी दसवीं कक्षा एक साथ पूरी करते हैं।
मुच्चुकोट (अनंतपुर)
मुच्चुकोट (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
पंय्या, गैरसैण तहसील
पंय्या, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
निल बट्टे सन्नाटा
कथानक
ताजमहल के एक सुंदर दृश्य के साथ, चंदा अप्पू को हमेशा अपने सपनों का पालन करने के लिए प्रेरित करती है, यह समझाते हुए कि सभी सपने प्रयासों पर निर्भर हैं न कि परिस्थितियों पर। कुछ साल बाद, अप्पू अपनी सभी परीक्षाएँ सफलतापूर्वक उत्तीर्ण करने के फलस्वरूप संघ लोक सेवा आयोग की सिविल सेवा परीक्षा के साक्षात्कार में भाग लेती है। यह पूछे जाने पर कि उसे आईएएस के लिए आवेदन करने के लिए किसने प्रेरित किया, वह उत्तर में अपनी माँ का नाम लेती है, जो अब मुफ्त में गणित के छात्रों को ट्यूशन पढ़ा रही है।
पात्र
सभी पात्र नीचे सूचीबद्ध हैं:
निर्माण
निल बट्टे सन्नाटा का निर्देशन अश्विनी अय्यर तिवारी ने किया है; एक निर्देशक के तौर पर यह उनकी पहली फ़िल्म है। इस फ़िल्म का विचार उन्हें शिकागो स्थित एक विज्ञापन कंपनी लियो बर्नेट वर्ल्डवाइड के साथ हिन्दी धारावाहिक कौन बनेगा करोड़पति के एक प्रचार वीडियो पर काम करते हुए आया था। द इंडियन एक्सप्रेस के साथ एक साक्षात्कार में, अय्यर ने कहा कि "निल बट्टे सन्नाटा की कहानी प्रासंगिक होने के साथ-साथ प्रेरणादायक भी है"। फ़िल्म की पटकथा अय्यर, नीरज सिंह, प्रांजल चौधरी और नितेश तिवारी द्वारा लिखी गई है। इस पटकथा को देखने के बाद, जेएआर पिक्चर्स के अजय जी राय ने फिल्म का निर्माण करने का फैसला किया, और अय्यर पर ही इसे निर्देशित करने के लिए जोर दिया। हालांकि शुरुआत में अनिच्छुक, अय्यर ने निर्देशित करने के लिए सहमति व्यक्त कर दी, और अपनी तैयारी के रूप में सिनेमैटोग्राफी के प्रमुख पहलुओं को सीखना आरम्भ किया। गेवमिक यू एरी ने फिल्म में छायाकार के रूप में काम किया, और कुणाल शर्मा ने ध्वनि विभाग का नेतृत्व किया। फिल्म के सभी दृश्य प्रभाव हैदराबाद में स्थित मोशन पिक्चर पोस्ट-प्रोडक्शन स्टूडियो प्रसाद फिल्म लैब्स द्वारा प्रदान किए गए थे, और वेशभूषा सचिन लोवलेकर द्वारा डिजाइन की गई थी।
मुकेश छाबड़ा फ़िल्म के कास्टिंग निर्देशक थे। सर्वप्रथम स्वरा भास्कर को चंदा सहाय की भूमिका के लिए चुना गया, जो एक १५ वर्षीय लड़की की एकल माँ की थी। अपने करियर के प्रारम्भिक काल में ही पर्दे पर माँ की भूमिका निभाने के बारे में भास्कर शुरू में संशय में थी, हालाँकि उन्होंने पटकथा पढ़ने के बाद अपना मन बदल लिया। भूमिका को बेहतर तरीके से समझने के लिए, भास्कर आगरा में पेशेवर नौकरानियों के साथ रही, जहाँ फिल्म की कहानी सेट है। इसी क्रम में उन्होंने एक हैंडबैग, एक कंघी, एक पॉकेट मिरर और रबर की चप्पल समेत कई सामान भी खरीदे। एक किशोर बेटी को संभालने संबंधी दृश्यों के लिए उन्होंने अपनी माँ के अनुभवों से मार्गदर्शन प्राप्त किया। फिल्म की रिलीज के बाद, भास्कर ने डीएनए के साथ एक साक्षात्कार में कहा कि हिंदी फिल्म उद्योग में उनके दोस्तों ने उन्हें सलाह दी कि वे इस भूमिका को न निभाएं क्योंकि उन सबको लगा था कि यह उनके "करियर की आत्महत्या" होगी। वह परियोजना में भाग लेने के लिए सहमत हो गई क्योंकि "कहानी [उनके] दिमाग में रही।" फ़िल्म की अगली प्रमुख भूमिका नायिका की १५ वर्षीय बेटी की थी, जिसके लिए रिया शुक्ला को लखनऊ में एक ऑडिशन के बाद चुना गया। रत्ना पाठक और पंकज त्रिपाठी ने फिल्म में सहायक भूमिकाएँ निभाई हैं। इसके अतिरिक्त लगभग २५ स्थानीय बच्चों ने विद्यालय के छात्रों की भूमिका निभाई।  A group of around 25 local children played the students at the school.
निल बट्टे सन्नाटा की प्रधान फोटोग्राफी मई २०१४ में आगरा में शुरू हुई, और नवंबर के अंत तक पूरी हो गई थी। आगरा के कई स्थानों पर, क्रू को "अति उत्साही भीड़" का प्रबंधन करना मुश्किल लगा। इसके तुरंत बाद संपादन की प्रक्रिया शुरू हुई, और पिक्सोन स्टूडियो के चंद्रशेखर प्रजापति द्वारा इसकी देखरेख की गई। फ़िल्म के एडिटर कट को राष्ट्रीय फिल्म विकास निगम फिल्म बाज़ार में वर्क-इन-प्रोग्रेस लैब में भी प्रस्तुत किया गया था। भारत में एरोस इंटरनेशनल द्वारा वितरित निल बट्टे सन्नाटा का अंतिम कट कुल १०४ मिनट का था।
संगीत
निल बट्टे सन्नाटा के लिए संगीत रोहन तथा विनायक द्वारा तैयार किया गया है, तथा इसके गीत मनोज यादव, नितेश तिवारी और श्रेयस जैन ने लिखे हैं। ७ गीतों वाली फ़िल्म की संगीत एल्बम को एरोस इंटरनेशनल के लेबल तले १४ अप्रैल २०१६ को जारी किया गया था। बॉलीवुड हंगामा के जोगिंदर टुटेजा ने अपनी मिश्रित समीक्षा में "मुरब्बा" और "मैथ्स में डब्बा गुल" गीतों की काफी सराहना की, और साथ ही साउंडट्रैक के "ग्रामीण स्वाद" को भी स्वीकार किया। उन्होंने समग्र एल्बम को "सख्ती से स्थितिजन्य" माना। द टाइम्स ऑफ इंडिया के आलोचक मोहर बसु ने साउंडट्रैक को ५ में से ३ सितारे देते हुए कहा कि "एल्बम आपको अपनी मासूमियत से जीतती है"। सुखद "मुरब्बा" और आकर्षक "मैथ्स में डब्बा" की प्रशंसा करते हुए उन्होंने कहा कि फिल्म में ऐसा "संगीत है जो आपके दिल को छू जाएगा"।
विपणन तथा रिलीज़
फ़िल्म का वर्ल्ड प्रीमियर सितंबर २०१५ के अंतिम सप्ताह में सिल्क रोड फ़िल्म फ़ेस्टिवल, फ़ूझोउ, चीन में हुआ था। मराकेश इंटरनेशनल फिल्म फेस्टिवल और क्लीवलैंड इंटरनेशनल फिल्म फेस्टिवल जैसे अंतर्राष्ट्रीय फिल्म समारोहों में इसे द न्यू क्लासमेट शीर्षक के तहत जारी किया गया था। इसके बाद फिल्म को २३ अक्टूबर २०१५ को बीएफआई लंदन फिल्म फेस्टिवल (एलएफएफ) में प्रदर्शित किया गया, जहाँ इसे काफी प्रशंसा प्राप्त हुई। ८ मार्च को अंतरराष्ट्रीय महिला दिवस के साथ भारत में फिल्म का पहला लुक जारी हुआ। फिल्म के इस पोस्टर में, लाल साड़ी में एक मुस्कुराती हुई स्वरा भास्कर और नीले रंग की सलवार कमीज में रिया शुक्ला एक साथ छलांग लेती दिखाई दी। पोस्टर का अनावरण भास्कर की करीबी मित्र अभिनेत्री सोनम कपूर ने किया। इसके बाद फ़िल्म का आधिकारिक ट्रेलर २२ मार्च २०१६ को एरोस प्रोडक्शंस द्वारा जारी किया गया था। यह लॉन्च भास्कर, शुक्ला और पंकज त्रिपाठी की उपस्थिति में एक कक्षा-सेट में आयोजित मीडिया सत्र में हुआ। इस कार्यक्रम में, फिल्म के निर्माता आनंद एल राय ने कहा, "मैं निल बट्टे सन्नाटा से सीधे दिल से जुड़ा था और मुझे फिल्म पर बहुत गर्व महसूस हो रहा है।" इस ट्रेलर को आलोचकों और दर्शकों दोनों द्वारा खूब सराहा गया।  डेली न्यूज एंड एनालिसिस के एक समीक्षक ने इसे "दिल को छूनेवाला" माना। २२ अप्रैल २०१६ को फ़िल्म को भारत भर के सभी सिणेममाघरों में जारी कर दिया गया।
बॉक्स ऑफिस
निल बट्टे सन्नाटा भारत में ३०० से कम पर्दों पर जारी हुई थी, और इसे बॉक्स-ऑफिस पर औसत ओपनिंग मिली। इसने अपने उद्घाटन के दिन २५ लाख रुपये (३५,००० यूएस डॉलर) एकत्र किए, लेकिन दूसरे दिन वर्ड ऑफ़ माउथ के सकारात्मक परिणामों के कारण यह आंकड़ा बढ़ गया। फिल्म ने शनिवार को ६० लाख (८३,००० डॉलर) और रविवार को १.०५ करोड़ (१५०,००० यूएस डॉलर) का संग्रह किया और शुरुआती सप्ताहांत की कमाई को १.९ करोड़ (२६०,००० डॉलर) तक पहुँचा दिया। फ़िल्म को अन्य छोटे बजट की हिंदी फ़िल्मों से प्रतिस्पर्धा का सामना करना पड़ा; बॉक्स ऑफिस पर इसके शुरुआती सप्ताहांत में लाल रंग और संता बंता प्राइवेट लिमिटेड भी जारी हुई थी, लेकिन सकारात्मक समीक्षा और वर्ड ऑफ़ माउथ की वजह से इसके अच्छे प्रदर्शन की उम्मीद थी। फिल्म ने अपने शुरुआती सप्ताह में ३ करोड़ (४२०,००० यूएस डॉलर) एकत्र किए। उत्तर प्रदेश और दिल्ली में राज्य सरकारों द्वारा इसे कर मुक्त घोषित किया गया था। फिल्म एक व्यावसायिक सफलता बन गई, और दूसरे सप्ताह में देश के ग्रामीण क्षेत्रों में भी बढ़ती रही। इसने बॉक्स ऑफिस पर छह सप्ताह का प्रभावशाली प्रदर्शन किया और इसके जीवनकाल का संग्रह लगभग ७ करोड़ (९७०,००० यूएस डॉलर) था।
समीक्षाएं
निल बट्टे सन्नाटा को समीक्षकों की प्रशंसा प्राप्त हुई, और दर्शकों द्वारा भी इसे काफी सराहा गया। इसे मुख्य रूप से निर्देशन के लिए, और भास्कर, शुक्ला और त्रिपाठी के अभिनय के लिए अत्यधिक प्रशंसा मिली। मुंबई मिरर के कुणाल गुहा ने लिखा, "ऐसी फिल्मों का आना दुर्लभ है जो आपको एक अच्छी फिल्म होने के अनुभव के साथ-साथ अपने पूर्वाग्रहों को अलग रखने के लिए मजबूर करती हैं।" रीडिफ.कॉम की नम्रता ठाकुर ने फिल्म की प्रशंसा करते हुए इसे "एक निरपेक्ष रत्न" माना, और कहा कि "फिल्म में शायद ही कोई सुस्त पल हो"। उन्होंने इसे २०१५ की दम लगा के हईशा के साथ तुलना करते हुए वर्ष की सबसे अच्छी फिल्म माना। द हिंदू की पत्रकार और फिल्म समीक्षक नम्रता जोशी ने निल बट्टे सन्नाटा को "२०१६ में अपनी छाप छोड़ने वाली हिंदी फिल्मों की सूची" में शामिल किया। उसने इसे एक "एक गर्म, अच्छी-अच्छी फिल्म" के रूप में वर्णित किया, "जो उम्मीद और वादा पेश करती है"।
पात्रों के चित्रण में यथार्थवाद और फिल्म के सार्वभौमिक विषय को भी समीक्षकों द्वारा व्यापक रूप से सराहा गया। हिंदुस्तान टाइम्स के गौतम भास्करन ने इसे ५ में से ४ सितारे दिए, और टिप्पणी की कि फिल्म "एक शक्तिशाली और ईमानदार काम है", और द इंडियन एक्सप्रेस की शुभ्रा गुप्ता ने कहा कि "फिल्म चीजों को वास्तविक रखने पर निर्भर करती है।" मोहर बसु ने द टाइम्स ऑफ इंडिया में अपनी समीक्षा में फिल्म को "व्याख्यात्मक" बताया, यह कहते हुए कि "फिल्म आपको उसकी मासूमियत और सरलता से जीत लेती है"। एनडीटीवी के सिब्बल चटर्जी ने कहा कि यह फिल्म "एक निहायत ही सरल और दिल को छू लेने वाली फिल्म" है। डेक्कन क्रॉनिकल की सुपर्णा शर्मा ने इसे "वास्तविक लोगों के बारे में वास्तविक सेटिंग में वास्तविक फिल्म" कहा जो कई सशक्त, शक्तिशाली संदेश देता है।
मुख्य कलाकारों के अभिनय की समीक्षकों द्वारा मुख्य रूप से प्रशंसा की गई थी। जोशी, जो विशेष रूप से त्रिपाठी और शुक्ला के प्रदर्शन से प्रभावित थे, ने फिल्म को इसके अच्छे-अच्छे चरित्रों और उनके रिश्तों की अपील को स्वीकार किया, जो "अच्छी तरह से एक साथ कलाकारों की टुकड़ी द्वारा जीवंत किए गए थे।". इस विचार को फिल्मफेयर के रचित गुप्ता ने साझा किया, जिन्होंने कहा कि "अभिनेता इस फिल्म को इतना यादगार बनाते हैं"। उन्होंने भास्कर को सबसे अधिक प्रशंसा देते हुए कहा कि उन्होंने "जीवन भर का प्रदर्शन" किया, हालाँकि उन्होंने शुक्ला के "सुपर", पाठक के "शानदार" और त्रिपाठी के "मास्टरक्लास" प्रदर्शन की भी प्रशंसा की। अपनी समीक्षा में सीएनएन-न्यूज़१८ फिल्म समीक्षक राजीव मसंद ने भास्कर को "फिल्म का दिल" मानते हुए टिप्पणी की कि "एक नोट भी बाहर नहीं निकलते हुए, वह आपका ध्यान पकड़ती है"। फर्स्टपोस्ट की उदिता झुनझुनवाला ने भी भास्कर की प्रशंसा करते हुए कहा कि "यह उनकी सबसे बारीकियों में से एक है, और यह एक स्वागत योग्य बदलाव है", और त्रिपाठी को "दृश्य-चोरी करने वाले उत्साही स्कूल प्रिंसिपल" कहा।
मबई रिहायक गाँव, कन्नौज (कन्नौज)
मबई रिहायक कन्नौज, कन्नौज, उत्तर प्रदेश स्थित एक गाँव है।
रामसरन
रामसरन,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की नगर (अ0जा0) विधान सभा निर्वाचन क्षेत्र (निर्वाचन संख्या-140)से चुनाव जीता।
सहेली
अधिक विकल्पों के लिए यहां जाएं - सहेली (बहुविकल्पी)
किसी की महिला मित्र को उसकी सहेली कहते हैं। प्रायः किसी स्त्री की स्त्री मित्र को ही सहेली कहते है पर व्यापक रूप में किसी भी व्यक्ति की महिला मित्र को सहेली कहा जा सकता है।
वेरीसेल्ला जोस्टर वायरस
चिकन पॉक्स (छोटी माता) वेरीसेल्ला जोस्टर वाइरस के संक्रमण से होने वाली बीमारी है। यह बहुत ही संक्रामक होती है और संक्रमित निसृत पदार्थों को सांस के साथ अंदर ले जाने से फैलती है। इसमें बुखार आ जाता है और शरीर पर ददोरा हो जाता है, जिसमें तेज खुजली होती है। इसके अलावा त्वचा में बैक्टिरीयल संक्रमण, निमोनिया और मस्तिष्क में सूजन भी चिकनपॉक्स के लक्षण हैं। बच्चों और युवाओं में इस बीमारी का खतरा सबसे ज्यादा रहता है। चिकनपॉक्स छूने से बहुत तेजी से फैलता है। चिकित्सक सलाह देते हैं कि चिकन पॉक्स के निवारण के लिये 12 से 15 महीनों की उम्र के बीच बच्चों को चिकन पॉक्स का टीका, और 4 से 6 वर्ष की उम्र के बीच दूसारा टीका लगवा लेना चाहिये।यह टीका चिकन पॉक्स के हल्के संक्रमण को रोकने के लिये 70 से 80 प्रतिशत असरदार होता है और गंभीर रूप से संक्रमण को रोकने के लिये 95 प्रतिशत असरदार होता है। इसीलिए हालांकि कुछ बच्चों ने टीका लगवा लिया होता हैं फिर भी उनमे इस रोग से ग्रसित होने के लक्षण सौम्य होते हैं, बनिबस्त उन बच्चों के जिन्होंने यह टीका नहीं लगवाया होता है।
तृतीय आंग्ल-मैसूर युद्ध
तृतीय आंग्ल-मैसूर युद्ध (अंग्रेजी: Third Anglo-Mysore War, थर्ड अँग्लो-मायसोर वॉर) यह मैसूर राज्य के शासक टीपू सुल्तान और ब्रिटिश ईस्ट इंडिया कंपनी के बीच १७८९ से १७९२ के दौरान हुआ था। यह युद्ध आंग्ल-मैसूर युद्ध मालिका का तृतीय युद्ध था।
मानिकपुर अररिया
मानिकपुर अररिया में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
आकाशदीप
आकाशदीप शब्द का तात्पर्य निम्न में से किसी से हो सकता है:
कोलेरेडो टीक ज्वर
कोलेरेडो टीक ज्वर एक विषाणु है।
बगहा से प्राप्त सूर्यादित्य ताम्रपत्र
दान की तिथि का उल्लेख, शुक्रवार, चैत्र शुक्लपक्ष चतुर्दशी तिथि, 1077 विक्रम संवत है, जो अंग्रेजी कैलेंडर के अनुसार 11 मार्च 1020 ईस्वी की तारीख है.
केतू कलां
केतू कलां राजस्थान के जोधपुर ज़िले की बालेसर तहसील का एक छोटा सा गाँव है।
बगहा से प्राप्त सूर्यादित्य ताम्रपत्र
ताम्रपत्र के प्राप्ति स्थान का भौगोलिक विवरण
इस ताम्रपत्र-अभिलेख से यह ज्ञात होता है कि 10वीं शताब्दी में यह क्षेत्र दर्द-गण्डकी मंडल के अंतर्गत था. ‘दर्द’ शब्द का संस्कृत अर्थ ‘पर्वत’ होता है. वर्तमान समय में बगहा का क्षेत्र हिमालय के तराई क्षेत्र में गण्डकी के तट पर बसा हुआ है, अतः 10वीं शताब्दी में इस क्षेत्र का ‘दर्द-गण्डकी मंडल’ नाम से अभिहत किया जाना स्वाभाविक है.
टिप्पणी
बगहा स्थित ब्रह्म-स्थान, पठकौली गाँव के पाठक समुदाय की वंशावली द्वारा प्राप्त विवरण के अनुसार 13वीं शताब्दी में इस क्षेत्र का प्रशासन एक स्थानीय ब्राह्मण, भूपाल पाठक (अपभ्रंश नाम भुआल पाठक) द्वारा संचालित होता था.
सन्दर्भ ग्रन्थ
Epigraphica Indica, XXXV, 1962–63, pp. 130–35.
कोल्टिवाइरस
कोल्टिवाइरस एक विषाणु है।
बनमनखी
बनमनखी (Banmankhi) भारत के बिहार राज्य के पूर्णिया ज़िले में स्थित एक नगर है।
देवराडा, थराली तहसील
देवराडा, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
हतिया मेव
13 शताब्दी मे हतियामेव आगरा के पिन्हाट क्षेत्र का हिंदू मेव राजा था, सुल्तान नसीरुद्दीन के कहने पर रज्जू राऊत ने हतिया मेव को परास्त करके हथिकांत किला अपने कब्जे मे ले लिया और भदोरिया राज्य की नींव रखी!तेरहवीं शदी मे राजा हतिया मेव का बनाया किला आज भी पिन्हाट मे मोजूद हे, जिसे हतिकांत किला का नाम से जाना जाता हे! [] !
संद्रभ
[] []
उंगली
हाथों तथा पैरों के अग्रभागों को अंगुलियाँ कहा जाता है। मनुष्य के प्रत्येक हाथ तथा पैर में पाँच-पाँच अंगुलियाँ होती हैं। इस प्रकार से मनुष्य की कुल बीस अंगुलियाँ होती हैं।
मानव हाथ की अंगुलियों के नाम
मानव के एक हाथ में कुल पाँच अंगुलियों होती हैं, इनमें से सबसे पहली और अपेक्षाकृत मोटी अंगुली अंगूठा कहलाती है। अंगूठे के साथ वाली अंगुली को तर्जनी कहते हैं, हाथ के बीच वाली अंगुली का नाम मध्यमा है। मध्यमा और हाथ की सबसे छोटी वाली अंगुली कनिष्ठा के बीच की अंगुली अनामिका कहलाती है।
किराड़ू का मंदिर
धोरों के गढ़ बाड़मेर में किराड़ू का मंदिर और जगत (उदयपुर) का अंबिका मंदिर और अलवर का नीलकंठ महादेव मंदिर तीनों खजुराहो शैली से समानता रखते हैं । विशेषतया किराडू का मंदिर और उदयपुर के अंबिका मंदिर की स्थापत्य शैली मध्यप्रदेश के खजुराहो मंदिरों की शैली से ज्यादा समानता रखती है। इसीलिए किराड़ू का मंदिर राजस्थान का खजुराहो कहलाता है जबकि अंबिका मंदिर ' मेवाड़ का खजुराहो ' कहलाता है ।
दक्षिण भारतीय शैली में बना किराड़ू का मंदिर अपनी स्थापत्य कला के लिए प्रसिद्ध है। बाड़मेर से 43 किलोमीटर दूर हाथमा गांव में ये मंदिर है। खंडहरनुमा जर्जर से दिखते पांच मंदिरों की श्रृंखला की कलात्मक बनावट देखने वालों को मोहित कर लेती हैं। कहा जाता है कि 1161 ई.पूर्व इस स्थान का नाम 'किराट कूप' था। करीब 1000 ई. में यहां पर पांच मंदिरों का निर्माण कराया गया। लेकिन इन मंदिरों का निर्माण किसने कराया, इसके बारे में कोई पुख्ता जानकारी उपलब्ध नहीं है। लेकिन मंदिरों की बनावट शैली देखकर लोग अनुमान लगाते है कि इनका निर्माण दक्षिण के गुर्जर-प्रतिहार वंश, संगम वंश या फिर गुप्त वंश ने किया होगा। मंदिरों की इस शृंखला में केवल विष्णु मंदिर और शिव मंदिर (सोमेश्वर मंदिर) थोड़े ठीक हालात में है। बाकि मंदिर खंडहर में तब्दील हो चुके हैं। श्रृंखला में सबसे बड़ा मंदिर शिव को समर्पित नजर आता है। खम्भों के सहारे निर्मित यह मंदिर भीतर से दक्षिण के मीनाक्षी मंदिर की याद दिलाता है, तो इसका बाहरी आवरण खजुराहो का रंग लिए हैं। काले व नीले पत्थर पर हाथी-घोड़े व अन्य आकृतियों की नक्काशी मंदिर की कलात्मक भव्यता को दर्शाती है। श्रृंखला का दूसरा मंदिर पहले से आकार में छोटा है। लेकिन यहां शिव की नहीं विष्णु की प्रधानता है। जो स्थापत्य और कलात्मक दृष्टि से काफी समृद्ध है। शेष मंदिर खंडहर में तब्दील हो चुके हैं। लेकिन बिखरा स्थापत्य अपनी मौजूदगी का एहसास कराता है। किराड़ू के इन मंदिरों को देखने के बाद ये सवाल उठता है कि आखिर इन्हें खजुराहो की तरह लोकप्रियता क्यों नहीं मिली। साथ ही इन्हें सहेजने के प्रयास क्यों नहीं किए गए।
राजस्थान का मेवाड़ का खजुराहो: जगत अंबिका मंदिर (उदयपुर)
प्रणय भाव में युगल, अंगड़ाई लेते हुए और दर्पण निहारती नायिका, शिशु क्रीड़ा, वादन और नृत्य आकृतियां, पूजन सामग्री सजाए रमणी, महिषासुर मर्दनी, नवदुर्गा, वीणा धारिणी सरस्वती, नृत्य भाव में गणपति, यम, कुबेर, वायु, इन्द्र, वरुण आदि कलात्मक प्रतिमाओं का अचंभित कर देने वाला मूर्तिशिल्प का खजाना और अद्वितीय स्थापत्य कला को अपने में समेटे जगत का अंबिका मंदिर राजस्थान के मंदिरों की मणिमाला का चमकता मोती कहा जा सकता है। मूर्तियों का लालित्य, मुद्रा, भाव, प्रभावोत्पादकता, आभूषण अलंकरण, केशविन्यास, वस्त्रों का अंकन और नागर शैली में स्थापत्य का आकर्षण शिखर बंद मंदिर को खजुराहो और कोणार्क मंदिरों की श्रृंखला में लाकर खड़ा कर देता है। मंदिर के अधिष्ठान, जंघा भाग, स्तंभों, छत, झरोखों और देहरी का शिल्प सौंदर्य देखते ही बनता है।
स्थापत्य में शिल्प की प्रतिष्ठा लिए जगत का अंबिका मंदिर उदयपुर से करीब 50 किलोमीटर दूर गिर्वा की पहाडिय़ों के बीच बसे कुराबड़ गांव के समीप अवस्थित है। मंदिर परिसर करीब 150 फुट लम्बे ऊंचे परकोटे से घिरा है। पूर्व की ओर से प्रवेश करने पर दोमंजिला प्रवेश मंडपम की बाहरी दीवारों पर प्रणय मुद्रा में नर नारी प्रतिमाएं, द्वार स्तंभों पर अष्ट मातृका प्रतिमाएं, रोचक कीचक आकृतियां और मण्डप की छत पर समुद्र मंथन दर्शनीय है। छत का निर्माण परंपरागत शिल्प के अनुरूप कोनों की ओर से चपटी और मध्य में पद्म केसर के अंकन के साथ निर्मित है। मंडप में दोनों ओर हवा व प्रकाश के लिए पत्थर की बनी अलंकृत जालियां ओसिया देवालय के सदृश हैं। प्रवेश मंडप और मुख्य मंदिर के मध्य खुला आंगन है। प्रवेश मंडप से मुख्य मंदिर करीब 50 फुट की दूरी पर पर्याप्त सुरक्षित अवस्था में है। मंदिर के सभा मण्डप का बाहरी भाग दिकपाल, सुर सुंदरी, विभिन्न भावों में रमणियां, वीणाधारणी सरस्वती, विविध देवी प्रतिमाओं की सैकडों मूर्तियों से सज्जित है। दायीं ओर जाली के पास सफेद पाषाण में निर्मित नृत्य भाव में गणपति की दुर्लभ प्रतिमा है। मंदिर के पार्श्व विभाग की एक ताक में बनी महिषासुर मर्दनी की प्रतिमा विशेष रूप से उल्लेखनीय है। उत्तर और दक्षिण ताक में भी विविध रूपों में देवी अवतार की प्रतिमाएं नजर आती है। मंदिर के बाहर की दीवारों की मूर्तियों के ऊपर और नीचे कीचक मुख, गज श्रृंखला और कंगूरों की कारीगरी भी देखते ही बनती है। प्रतिमाएं स्थानीय पारेवा नीले हरे रंग के पत्थरों में तराशी गई हैं। गर्भगृह की परिक्रमा हेतु सभामंडप के दोनों ओर छोटे छोटे प्रवेश द्वार बनाए गए हैं। गर्भगृह की विग्रह पट्टिका मूर्तिकला का अद्भुत खजाना है। यहां द्वारपाल के साथ गंगा यमुना, सुर सुंदरी, विद्याधर और नृत्यांगनाओं के साथ साथ देव प्रतिमाओं के अंकन में शिल्पियों का श्रम देखते ही बनता है। गर्भगृह की देहरी भी कलात्मक है। गर्भगृह में प्रधान पीठिका पर अंबिका माता की प्रतिमा स्थापित है।
नीलकण्ठ महादेव मंदिर
भानगढ़ से अलवर की तरफ जब चलने पर रास्ते में एक कस्बा आता है टहला। टहला में प्रवेश करने से एक किलोमीटर पहले एक पतली सी सड़क नीलकंठ महादेव मंदिर के लिए मुड़ती है। यहां से मन्दिर करीब दस किलोमीटर दूर है। धीरे धीरे सड़कें पहाड़ों से टकराती हैं। कारें इस सड़क पर नहीं चल सकतीं, जीपें और मोटरसाइकिलें कूद-कूदकर निकल जाती हैं। टहला से चलकर पहाड़ों की चढ़ाई करनी पड़ती हैं। इसके बाद एक छोटे से दर्रे को पार करने के बाद एक घाटी बाहें पसारे नजर आती है। जो चारों ओर से पहाड़ों के साथ घने जंगलों से घिरी हैं। नीलकंठ महादेव का मंदिर जिस गांव में स्थित है। उस गांव का नाम भी नीलकंठ महादेव है। और पास में ही सरिस्का राष्ट्रीय उद्यान है। स्थानीय लोगों का कहना है कि इस घाटी में कभी 360 मन्दिर हुआ करते थे। लेकिन अब एक ही मन्दिर बचा हुआ है। बाकी सभी को बाहरी आक्रांताओं ने मटियामेट कर दिया। लोग मानते है कि आखिरी को मटियामेट करते समय चमत्कार हुआ और यह बच गया। बचा हुआ ही नीलकण्ठ महादेव मन्दिर है। यहां सावन में श्रद्धालु हरिद्वार आदि स्थानों से गंगाजल लाकर चढ़ाते हैं। ध्वस्त हुए मन्दिरों को लोग देवरी कहते हैं। हालांकि मौजूदगी अब भी खंडहर के रूप में अपना एहसास कराती हैं। बिखरे हुए खंडहर अपनी विशालता का अहसास कराते हैं। मंदिरों की कलात्मकता दिल को छू लेती हैं। यहां सभी देवरियों के अलग-अलग नाम है। जैसे कि हनुमान जी की देवरी, गणेश जी की देवरी।
कात्यायनी शक्ति पीठ
श्री कात्यायनी शक्ति पीठ भारत के 51 शक्तिपीठों में से एक है। महर्षि वेदव्यास ने श्री कात्यायनी शक्तिपीठ के बारे में श्रीमद भागवत में भी वर्णन किया है। धार्मिक ग्रंथों के अनुसार, जिस स्थान पर कात्यायनी शक्ति पीठ है वहां माता सती के केश गिरे थे। किवदंती यह है कि भगवान श्रीकृष्ण को अपने वर रूप में प्राप्त करने के लिए राधारानी ने भी कात्यायनी माता की पूजा की थी।
कात्यायनी शक्ति पीठ का स्थान
कात्यायनी शक्ति पीठ उत्तर प्रदेश के मथुरा के वृन्दावन में स्थित है। यह एक बहुत ही प्राचीन सिद्ध पीठ है जो वृन्दावन में राधाबाग के पास है।
कात्यायनी शक्ति पीठ में पूजा-पाठ
सालों भर यहां भक्त दर्शन और पूजा करने के लिए आते हैं। नवरात्र के दिनों में कात्यानी शक्ति पीठ में भक्तों की काफी भीड़ होती है। गुरु मंदिर, शंकराचार्य मंदिर, शिव मंदिर तथा सरस्वती मंदिर भी कात्यायनी मंदिर के पास ही हैं। ये बहुत प्रसिद्ध मंदिर हैं जहां लोग काफी संख्या में पूजा करने आते हैं।
कात्यायनी शक्तिपीठ कैसे पहुंचेंः-
कात्यायानी शक्तिपीठ वृन्दावन में स्थित है। वृन्दावन मथुरा से कुछ ही किलोमीटर की दूरी पर है। रेल मार्ग से यात्रा करने वाले यात्री मथुरा उतरकर वृन्दावन पहुंच सकते हैं। गाड़ी से यात्रा करने वाले यात्री सीधे वृन्दावन पहुंच सकते हैं। गाड़ी भक्तजन को मंदिर से करीब 200 मीटर पहले उतारती है। हवाई यात्रा करने वाले लोगों को पहले दिल्ली पहुंचना होगा। दिल्ली से मथुरा ट्रेन से पहुंच सकते हैं। आगरा में भी एयरपोर्ट है जहां भक्तजन पहुंच सकते हैं।
कलाई
मानव संरचनाशास्त्र में कलाई, हथेली और बाँह के बीच का जोड़ है। हाथ को चलायमान रखने के लिए इसका बड़ा महत्व है। मज़बूत कलाई वाले टेनिस, बैडमिंटन और क्रिकेट में बाज़ी मार ले जाते हैं। कलाई आधारभूत रूप से दो भागों वाली छोटी हड्डी से बनी होती है जिन्हें कार्पेल कहते हैं। यह जोड़ एक कन्डॉलोइड आर्टिकुलेसन बनाते हैं जो इस जोड़ पर हाथ को ३ डिग्री तक संचालन की सुविधा देते हैं।
सामाजिक महत्त्व
धार्मिक अनुष्ठानों में कलाई की सबसे ज़्यादा ज़रूरत होती है। हर पूजा में कलाई में लाल-पीले रंग के कच्चे सूत (मौली) का धागा बाँधा जाता है। इसको कलावा भी कहते हैं। राखी भी कलाई में ही बाँधी जाती है। लेकिन मन की खुशी के लिए इसका उपयोग निराला ही है। खनखनाती काँच की चूड़ियों से सजी कलाई किसे खुश नहीं करती।
व्याधि
कलाई की दुरूह संरचना के कारण इसकी चोट और व्याधि का निवारण करना कठिन है। कम्प्यूटर युग के आगमन से कलाई और हाथों की पीड़ा आम समस्या हो गई है। हाथ और कलाई की चोटों के इलाज और इसके मुआवज़े में कारीगरों को दिए जानेवाले बीमा भुगतानों की राशि का प्रभाव अर्थव्यवस्था पर भी पड़ता है। वाशिंगटन प्रांत में 1987 से 1995 के बीच कारीगरों-मुआवज़ा-अधिकार विषय पर किए गए एक अध्ययन में यह बात सामने आई कि औद्योगिक क्षेत्र के मज़दूरों में कलाई की (मांशपेशियों और हड्डियों) चोटों के लिए दिए गए मुआवज़े की घटनाएँ सबसे अधिक थी और बीमा पर ख़र्च धन का अनुपात लगभग $7,500 था।
लिगामेन्ट
यह जोड़ एक कैप्सूल से घिरा हआ है जिसे निम्नलिखित लिगामेन्टके द्वारा शक्ति प्राप्त होती है:
साइनोवियल मेम्ब्रेन इन लिगामेन्टों की भीतरी सतह बनाती हैं। यह मेम्ब्रेन रेडियस के निचले खण्ड से कार्पल के ऊपरी आर्टिकुलर सतह तक रहती हैं। ये सतहें ढीली और चिकनी होती हैं और बहुत ज्यादा परतों वाली होती हैं विशेष रूप से पिछले में।
क्रकाउ
क्रकाउ (Kraków, Krakow) पोलैंड का ए॰ प्रांत है जो उत्तर में कील्से प्रांत, पूर्व में जेजाँड प्रांत, पश्चिम में स्लास्क प्रांत तथा दक्षिण में चेकोस्लोवाकिया देश से घिरा है। क्राकोव पोलैंड में लगभग 800,000 निवासियों के साथ दूसरा सबसे बड़ा शहर है। 1596 में पोलिश राजा वारसॉ में स्थानांतरित होने तक यह पोलैंड की राजधानी शहर भी था।
कलाई
रेडियोकार्पेल और मध्यकार्पेल जोड़
कलाई आमतौर पर "रेडियोकार्पेल जोड़" को कहते है। लेकिन, मध्यकार्पेल जोर्नी, प्रमुख जोड़ ना होते हुए भी, प्रमुख जोड़ के अधिकतर कार्यों में सहयोग करता है। कार्पस की दोनों हड्डियों के बीच स्थित रहकर यह उनकी सीमा बनाता है।
चलने की क्षमता
इस जोड़ से नीचे दी गई चेष्टाएँ की जा सकती हैं- इनका अध्ययन उसी कार्पस के साथ किया जाता है जिसके साथ ये चेष्टाएँ होती हैं।
क्रकाउ
क्रकॉउ प्रांत के मुख्य नगर का नाम भी क्रकॉउ ही है। वह विस्चुला नदी के बाएँ किनारे पर बसा है और सामरिक दृष्टि से उसका महत्व है। कहा जाता है कि ७०० ई. में यहाँ पोलिश राजकुमार क्राक ने ए॰ दुर्ग स्थापित किया था। १०वीं शती में वह बोहोमिया में सम्मिलित कर लिया गया था। १२४१ ई. में तातारियों के आक्रमण के फलस्वरूप नगर ए॰ दम नष्ट हो गया था। बाद में जर्मन प्रवासियों ने इसे फिर से बसाया। और समृद्ध किया। १३०५ ई. में पोलैंड नरेश लैडिस्लाउस लोकीटेक ने इसे अपनी राजधानी बनाया। १७९९ में इसपर आस्ट्रिया का प्रभुत्व स्थापित हुआ। प्रथम महायुद्ध की समाप्ति पर यह पोलिश गणतंत्र में सम्मिलित किया गया। यहाँ के मुख्य उद्योग मशीन, कृषि-यन्त्र, रसायन, साबुन, तंबाकू हैं। किंतु यह नगर मुख्यत: व्यापारिक केन्द्र है। यहाँ निकटवर्ती प्रदेशों से माल आता और जाता है।
इस प्रांत पर १९३९ ई. में जर्मनों ने अधिकार कर लिया था। १९४५ ई. में उन्होंने उसे पोलैंड को लौटाया। इस प्रांत का क्षेत्रफल ६,१४६ वर्गमील है। इसमें विस्चुला और उसकी डूनाजेक और विस्लोका बहती हैं। इसका उत्तरी भाग उपजाऊ मैदान है किंतु मध्य भाग पठारीय है। इसके बोचनिया और वीलिज्का के नमक के खान प्राचीनकाल से प्रख्यात रहे हैं। इस प्रांत का अधिकांश भाग पोलैंड के प्रथम विभाजन के समय आस्ट्रिया के अधिकार में था और १९१८ ई. तक पश्चिमी गैलीशिया कहलाता था। द्वितीय महायुद्ध के समय जर्मन सेना युद्ध आरम्भ के प्रथम सप्ताह में ही इस प्रांत में घुस आई थी।
क्राको पोलैंड में मुख्य सांस्कृतिक केंद्र है। यह चर्चों, महलों और घरों जैसे संरक्षित मध्ययुगीन वास्तुकला के कारण, देश का दूसरा सबसे अधिक दौरा किया जाने वाला शहर है। क्राको में मुख्य बाजार स्क्वायर पूरे यूरोप में सबसे बड़ा मध्यकालीन वर्ग है। Wawel Castle (वावेल कैसल), जो एक पहाड़ी पर पुराने शहर के ऊपर हावी है, पोलिश राजाओं की पूर्व सीट है। क्राको में सबसे महत्वपूर्ण दर्शनीय स्थलों में ग्रैंड थिएटर (सलोवेकी थिएटर), काज़िमियरज़ का यहूदी जिला, वावेल पहाड़ी के नीचे ड्रैगन की गुफा, सेंट मैरी चर्च और क्लॉथ हॉल (Sukiennice) शामिल हैं।
क्राकोव शहर स्पीलबर्ग की युद्ध फिल्म "शिंडलर्स लिस्ट" के लिए मुख्य सेटिंग था।
बिहार हिन्दी साहित्य सम्मेलन
बिहार हिन्दी साहित्य सम्मेलन एक हिन्दी सेवी संस्था है। मुजफ्फरपुर के हिन्दू भवन के हाते में 19 अक्टूबर 1919 को, श्रीयुत जगन्नाथ प्रसाद एम॰ ए॰ बी॰ एल॰ काव्यतीर्थ के सभापतित्व में, हिन्दी सेवियों और हिन्दी प्रेमियों की एक सार्वजनिक सभा हुई, जिसमें बिहार हिन्दी साहित्य सम्मेलन की स्थापना का निर्णय किया गया।
1910 में हिन्दी को जन-जन तक पहुंचाने के लिए अखिल भारतीय हिंदी साहित्य सम्मेलन की स्थापना हुई थी। 1920 में सम्मेलन का 10वां अधिवेशन बिहार में सुनिश्चित हुआ और इसी के साथ बिहार हिंदी साहित्य सम्मेलन की स्थापना की सुगबुगाहट भी शुरू हो गई। आखिरकार डॉ राजेंद्र प्रसाद के विशेष पहल व लक्ष्मी नारायण सिंह, मथुरा प्रसाद दीक्षित, बाबू वैद्यनाथ प्रसाद सिंह, पीर मोहम्मद यूनिस, लतीफ हुसैन नटवर और पंडित दर्शन केशरी पांडेय जी के प्रयास से मुजफ्फरपुर के हिन्दू भवन में 19 अक्टूबर 1919 को जगन्नाथ प्रसाद के सभापतित्व में सार्वजनिक सभा हुई जिसमें बिहार हिंदी साहित्य सम्मेलन की स्थापना का निर्णय हुआ।
1919 में साहित्य सम्मेलन की स्थापना के बाद 1920 में अखिल भारतीय हिन्दी साहित्य सम्मेलन का 10वां सम्मेलन पटना में आयोजित करने की घोषणा हुई थी। जिसको लेकर ही पटना में अखिल भारतीय हिन्दी साहित्य सम्मेलन की स्थापना की गई। शुरू में ज़मीन उपलब्ध न होने के चलते किराए की भूमि पर इसके कार्यक्रमों का आयोजन किया जाता था। पहले इसका मुख्यालय मुजफ्फरपुर में हुआ करता था फिर 1935 में इस मुख्यालय को पटना में लाया गया और 1937 में हिन्दी साहित्य सम्मेलन के लिए कदमकुआं में अपनी ज़मीन मिली। साहित्य सम्मेलन प्रारंभ से ही हिन्दी साहित्य जगत की बड़ी विभूतियों और स्वतंत्रता संग्राम से जुड़े सारे बड़े नेताओं का केन्द्र हुआ करता था। डॉ॰ राजेन्द्र प्रसाद समेत कई बड़ी विभूतियां साहित्य सम्मेलन के अध्यक्ष पद को सुशोभित करते रहे।
मंदवल्लि (कृष्णा)
मंदवल्लि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
साइटोमेगालो वाइरस
साइटोमेगालो वाइरस एक विषाणु है।
मानिकपुर हल्हलिया
मानिकपुर हल्हलिया में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
रामस्‍वरूप सिंह
रामस्‍वरूप सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की अकबरपुर-रनिया विधान सभा निर्वाचन क्षेत्र (निर्वाचन संख्या-206)से चुनाव जीता।
भुवा टीम्बी
भुवा टीम्बी (Bhuva Timbi) भारत के गुजरात राज्य के गीर सोमनाथ ज़िले में स्थित एक गाँव है। राष्ट्रीय राजमार्ग 51 यहाँ से गुज़रता है।
प्रोविडेंस स्टेडियम
प्रोविडेंस स्टेडियम या गुयाना नेशनल स्टेडियम, गुयाना में एक स्पोर्ट्स स्टेडियम है, जो बोरदा को राष्ट्रीय स्टेडियम के रूप में प्रतिस्थापित करता है। मार्च और अप्रैल 2007 में आयोजित 2007 क्रिकेट विश्व कप में सुपर आठ मैचों की मेजबानी के लिए स्टेडियम का निर्माण विशेष रूप से किया गया था।
स्टेडियम में 28 मार्च, 2007 और 9 अप्रैल, 2007 के बीच छह विश्व कप मैचों की मेजबानी की गई, विशेष रूप से श्रीलंका और दक्षिण अफ्रीका के बीच मैच जिसमें श्रीलंकाई तेज गेंदबाज लसिथ मलिंगा अंतरराष्ट्रीय क्रिकेट इतिहास में लगातार चार गेंदों में विकेट लेने वाले पहले गेंदबाज बने।  मुख्य रूप से क्रिकेट मैचों के लिए निर्मित, स्टेडियम को एक बहु-उपयोग सुविधा में परिवर्तित किया जा सकता है।
वोर्फ (रोग)
वोर्फ (रोग) एक विषाणु जनित रोग है।
नेपाल की राजनीति
नेपाल कि राजनीति बहुदलीय प्रणाली के तहत एक गणतांत्रिक ढाँचे के अनुसार कार्य करती है। वर्तमान में राष्ट्रपति (राज्य का प्रमुख) के पद पर विद्या देवी भण्डारी विराजमान हैं। प्रधानमंत्री (सरकार का प्रमुख) के पद पर शेर बहादुर देउवा हैं। कार्यपालिका शक्ति का उपयोग प्रधानमंत्री तथा उनके मंत्रिमंडल द्वारा होता है, जबकि वैधानिक शक्ति संसद में निहित है।
२८ मई २००८ तक नेपाल एक संवैधानिक राजतंत्र था। उसी दिन नेपाली संविधान सभा द्वारा नेपाल को गणतांत्रिक राज्य बनाने के लिए संविधान बदल दिया गया।
नेपालके दो प्रमुख दल नेपाली कांग्रेस एवम् कम्युनिस्ट पार्टी अफ नेपाल (एकीकृत मार्क्सवादी-लेनिनवादी) हैं। नेकपा (माओवादी केन्द्र), नेकपा (एकीकृत समाजवादी), लोकतान्त्रिक समाजवादी पार्टी, जनता समाजवादी पार्टी पहिचानवादी एवम् क्षेत्रिय पार्टी हैं।
टखना
टखना या गुल्फ, पैर का वह भाग है जहाँ पगतली ऊपरी भाग से जुड़ती है। पिण्डली और एड़ी के बीच की दोनों ओर उभरी हुई हड्डी के पास के भाग को भी टखना कहा जाता है। इस भाग की गतिशीलता पैर को पीछे मोड़ने और चलने में सहायक होती हैं। सामान्यतः टखना शब्द टखने के पास के क्षेत्र के लिए प्रयुक्त होता है।
महानदी (फिल्म)
महानदी के लिए विचार तब उत्पन्न हुआ जब हसन को फिरौती के लिए अपनी बेटियों का अपहरण करने की घरेलू नौकर की योजना का पता चला। कहानी पूरी करने के बाद उपन्यासकार रा. की। रंगराजन ने इनपुट दिए, और बाद में उन्हें संवाद लेखक के रूप में श्रेय दिया गया। छायांकन नवागंतुक एम.एस. प्रभु द्वारा संभाला गया था, और संपादन एनपी सतीश द्वारा नियंत्रित किया गया था। यह एविड टेक्नोलॉजी का उपयोग करने वाली भारत की पहली फिल्म थी। फिल्म भ्रष्टाचार और बाल तस्करी जैसे कई मुद्दों से संबंधित है।
राष्ट्रीय सूचना-विज्ञान केन्द्र
राष्ट्रीय सूचना विज्ञान केन्द्र (National Informatics Centre अथवा NIC) भारत सरकार का सूचना प्रौद्योगिकी में प्रमुख विज्ञान एवं प्रौद्योगिकी संस्थान है। इसकी स्थापना 1976 में सरकारी क्षेत्र में बेहतर पद्धतियों, एकीकृत सेवाओं तथा विश्वव्यापी समाधानों को अपनाने वाली ई-सरकार/ई-शासन संबंधी समाधानों को प्रदान करने के लिए स्थापना की गयी थी।
महानदी (फिल्म)
विकास
कमल हासन के अनुसार, उनकी घरेलू सहायिका ने फिरौती के लिए उनकी बेटियों के अपहरण की साजिश रची, लेकिन उन्हें उनकी योजना का पता चल गया। इस घटना ने महानदी की नींव रखी। हासन ने कहा है कि जब उन्होंने पटकथा लिखना शुरू किया, "पटकथा ने खुद लिखा ....शायद मेरे डर, आशंका और व्यामोह से मदद मिली।" उन्होंने बीस से अधिक वर्षों तक इस तथ्य को सार्वजनिक करने से परहेज किया।   निर्देशक संथाना भारती के अनुसार, जब हासन को श्री अम्मान क्रिएशंस के एस. ए. राजकन्नू के लिए एक फिल्म करने के लिए कहा गया, तो उन्होंने तुरंत भारती को परियोजना में शामिल कर लिया और उन्हें कहानी तैयार करने के लिए कहा। हासन और भारती कोडाइकनाल गए जहां उन्होंने बहुत मेहनत करने के बाद कहानी पूरी की। दोनों के मद्रास लौटने के बाद उपन्यासकार रा. की। रंगराजन ने और भी सुझाव दिए जिनका उपयोग किया गया; बाद में उन्हें फिल्म के संवाद लेखक के रूप में श्रेय दिया गया।
राष्ट्रीय सूचना-विज्ञान केन्द्र
रा.सू.वि.केन्द्र, भारत सरकार में सूचना संचार प्रौद्योगिकी (आईसीटी) समाधानों के कार्यान्वयन तथा उनके सक्रिय संवर्धन में सबसे आगे है। रा.सू.वि.केन्द्र ने पिछले तीन दशकों से देश-भर में ई-शासन अभियान चलाने के लिए सरकार के प्रयासों में सहायता करने तथा बेहतर व अत्‍यधिक पारदर्शी शासन प्रदान करने हेतु मजबूत नींव बनाने के लिए नेतृत्‍व किया है।
महानदी (फिल्म)
कास्टिंग और फिल्मांकन
फिल्म ने शोभना, दिनेश और शिवशंकर (जिन्होंने तब किसी अन्य फिल्म में अभिनय नहीं किया था)के अभिनय की शुरुआत की, जिन्होंने फिल्म के शीर्षक को उपसर्ग के रूप में अपने नाम से जोड़ा। निर्माता एक ऐसी लड़की चाहते थे जो अच्छा गा सके, और स्कूल के एक कार्यक्रम में शोभना को कावेरी के रूप में देखने के बाद उसे कास्ट किया।
राष्ट्रीय सूचना-विज्ञान केन्द्र
परिचय
वर्ष 1975 में, भारत सरकार ने सामाजिक विकास तथा आर्थिक संवर्धन को बढ़ावा देने के लिए कार्यक्रम कार्यान्वयन तथा नियोजना की सुविधा मुहैया कराने हेतु सरकारी मंत्रालयों तथा विभागों में कम्प्यूटर आधारित निर्णय लेने में सहायक प्रणाली (सूचना-विज्ञान विकास) को शुरु करने के लिए तथा सूचना संसाधनों की उपयोगिता तथा सूचना प्रणालियों के विकास हेतु प्रभावी कदम उठाने के लिए उपयुक्त निर्णय लिये। इसके पश्चात्, केन्द्र सरकार ने 1976 में तथा उसके बाद 4.1 मिलियन यू.एस. डॉलर की संयुक्त राष्ट्र विकास कार्यक्रम (यूएनडीपी) की वित्तीय सहायता से “राष्ट्रीय सूचना-विज्ञान केन्द्र (एनआईसी)” नामक एक उच्च प्राथमिकता योजना परियोजना तैयार की।
आधारभूत संरचना
राष्ट्रीय सूचना विज्ञान केंद्र की सेवाओं में शामिल हैं:
राष्ट्रीय क्लाउड
राष्ट्रीय सूचना विज्ञान केंद्र ने मेघराज नाम से जीआई क्लाउड विकसित किया। क्लाउड कम्प्यूटिंग के लाभों का उपयोग और दोहन करने के लिए, भारत सरकार ने एक महत्वाकांक्षी पहल - "जीआई क्लाउड" को शुरू किया है, जिसे 'मेघराज' नाम दिया गया है। इस पहल का फोकस सरकार के आईसीटी खर्च को अनुकूलित करते हुए देश में ई-सेवाओं के वितरण में तेजी लाना है। मेघराज क्लाउड विभिन्न प्रकार के सेवा मॉडल पेश करता है जैसे एक सेवा के रूप में प्लेटफ़ॉर्म (PaaS), एक सेवा के रूप में इन्फ्रास्ट्रक्चर (IaaS), एक सेवा के रूप में सॉफ़्टवेयर (Saas)। अप्रैल 2023 में, जियो प्लेटफॉर्म्स ने दिल्ली, पुणे और भुवनेश्वर में राष्ट्रीय डेटा सेंटर में ऑनसाइट रखरखाव के लिए पांच साल के लिए राष्ट्रीय सूचना विज्ञान केंद्र (NIC) की क्लाउड सेवाओं के प्रबंधन और सुधार के लिए ₹ 350 करोड़ का अनुबंध हासिल किया।
खनिज ऊर्ण
खनिज ऊर्ण (मिनरल वुल / Mineral wool) एक ऊष्मारोधी पदार्थ है जिसका निर्माण कुछ पिघले हुए खनिजों से तन्तु बनाकर किया जाता है।
नीलम अहमद बशीर
नीलम अहमद बशीर उर्दू की जानीमानी साहित्यकार हैं।
एंट्रिक्स कॉर्पोरेशन
एंट्रिक्स कॉर्पोरेशन (Antrix Corporation), भारत सरकार की एक पूर्ण स्वामित्व वाली कम्पनी है, जिसका प्रशासनिक नियन्त्रण अन्तरिक्ष विभाग के पास है। यह भारतीय अंतरिक्ष अनुसन्धान संगठन (इसरो) की वाणिज्यिक शाखा है। इस कम्पनी के नाम 'Antrix' का उच्चारण 'अन्तरिक्ष' जैसा भी किया जा सकता है। श्री वी एस हेगड़े इस कम्पनी के चेयरमैन व प्रबन्ध निदेशक हैं।
एंट्रिक्स कॉर्पोरेशन लिमिटेड को सितंबर 1992 में अंतरिक्ष उत्पादों, तकनीकी परामर्श सेवाओं और इसरो द्वारा विकसित प्रौद्योगिकियों के हस्तांतरण के वाणिज्यिक दोहन व प्रचार प्रसार के लिए सरकार के स्वामित्व में एक प्राइवेट लिमिटेड कंपनी के रूप में स्थापित किया गया था। इसका एक अन्य प्रमुख उद्देश्य भारत में अन्तरिक्ष सम्बन्धित औद्योगिक क्षमताओं के विकास को आगे बढ़ाना भी है।
भारतीय अन्तरिक्ष अनुसन्धान संगठन (इसरो) की वाणिज्यिक एवं विपणन शाखा के रूप में एंट्रिक्स, पूरे विश्व में अपने अन्तरराष्ट्रीय ग्राहकों को अन्तरिक्ष उत्पाद और सेवाएं उपलब्ध करा रहा है। सन् 2008 में 950 करोड़ रुपयों का व्यापार करने वाले एंट्रिक्स को भारत सरकार द्वारा 2007-08 "लघु रत्न  कंपनी" का दर्जा दिया गया है।
अत्याधुनिक सुविधाओं से लैस एंट्रिक्स एक ऐसी 'दुकान' है जहां किसी भी अन्तरिक्ष उत्पाद को एक ही छत के नीचे खरीदा जा सकता है। यहां जटिल अन्तरिक्ष यान से लेकर सरल उप-प्रणालियाँ व हार्डवेयर और सॉफ्टवेयर, संचार, पृथ्वी अवलोकन, वैज्ञानिक मिशनों से संबंधित अनुप्रयोग; अंतरिक्ष संबंधित सेवाएं व सिलसिलेवार सुदूर संवेदन आंकड़े; ट्रांसपॉन्डर लीज सेवा; कार्यकारी प्रक्षेपण वाहन (पीएसएलवी और जीएसएलवी) द्वारा प्रक्षेपण सेवाएं; मिशन समर्थन सेवाओं के अलावा कई प्रकार की परामर्श और प्रशिक्षण सेवाएं भी उपलब्ध हैं।
राजस्व
कंपनी का राजस्व २०१२-१३ में १३०० करोड़ रु था जो कि २०१३-१४ में बढ़कर लगभग १६०० करोड़ हो गया।
एस-बैंड स्पेक्ट्रम घोटाला
वर्ष 2005 में एंट्रिक्स कॉरपोरेशन निगम ने देवास निगम के साथ उपग्रह के प्रक्षेपण संबंधित समझौता किया। जिसके तहत प्रक्षेपित उपग्रह भारत में वायरलेस, ऑडियो विजुअल, ब्रॉडबैंड और मोबाइल इंटरनेट की सेवा आपूर्ति हेतु संचार नेटवर्क की स्थापना करता की स्थापना करता। किंतु कुछ समय बाद एंट्रिक्स कॉरपोरेशन ने भारत में एस बैंड स्पेक्ट्रम के आवंटन में परिवर्तन का हवाला देते हुए समझौता बीच में ही तोड़ दिया था।
बायसी
बायसी (Baisi) भारत के बिहार राज्य के पूर्णिया ज़िले में स्थित एक गाँव है।
खड़ियार
खड़ियार (Khariar) भारत के ओड़िशा राज्य के नुआपड़ा ज़िले में स्थित एक नगर है। यहाँ से राष्ट्रीय राजमार्ग ५९ गुज़रता है।
देवपुरी, थराली तहसील
देवपुरी, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
सीपू, धारचुला तहसील
सीपू, धारचुला तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
तारक
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।
मूल
1 hindi me Kanak matlb sona hota hai  2  Kanak   matalab bang se hai
एप्पल सॉफ्टवेयर
एप्पल द्वारा सॉफ़्टवेयर की सूची एप्पल इंक॰ द्वारा लिखित सॉफ़्टवेयर के विभिन्न प्रकारों को कवर करता है। वे सम्मिलित करते हैं:
मुतवकुंट्ल (अनंतपुर)
मुतवकुंट्ल (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
रामहेत भारती
रामहेत भारती,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की हरगांव (अ0जा0) विधान सभा निर्वाचन क्षेत्र (निर्वाचन संख्या-147)से चुनाव जीता।
माया खोरी
माया खोरी में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
सांवलिया मेव
सांवलिया मेव नुंह जिले के सहसोला गांव का रहने वाला बहादुर मेव सरदार था। उसके पास दस हजार घुड़सवारों की बहादुर सेना थी। मुगल बादशाह औरंगजेब का कट्टर विरोधी था। दारा शिकोह के नजदीकी रहे फिरोज खान मेवाती भी औरंगजेब के खिलाफ था, फिरोज मेवाती भी औरंगजैब विरोधी मुहिम मे सांवलिया मेव के साथ था। औरंगजेब ने बादशाहपुर के ढाना गांव के हाथी सिंह को लालच दिया की अगर वो सांवलिया मेव का सर कलम करके लायेगा तो उसे घासेडा रियासत के 12 गांव इनाम मे दिये जायेंगे। हाथी सिंह ने धोखे से सांवलिया मे मेव की हत्या करदी औरंगजैब ने खुश होकर सांवलिया मेव की हत्या के ऐवज में घासेड़ा की जागीर हाथी सिंह को इनाम में दी दी ।[]
संद्रभ
[] []
औद्योगिक अभियान्त्रिकी
औद्योगिक इंजीनियरी (Industrial engineering) इंजीनियरी की वह शाखा है जो जटिल प्रक्रमों तथा निकायों के इष्‍टतमीकरण से सम्बन्धित है। यह लोगों, धन, ज्ञान, सूचना, उपकरण, ऊर्जा, सामान आदि के एकीकृत निकाय के विकास, सुधार, कार्यान्वयन तथा मूल्यांकन से सम्बन्धित है।
दीव
दीव दीव जिले में स्थित एक क़स्बा है जो कि केन्द्रशासित प्रदेश दादरा और नगर हवेली और दमन और दीव में है। यह दीव द्वीप के पूर्वी किनारे पर है जो कि पुर्तगाली किले व कैथ्रेडल के लिए जाना जाता है।
इतिहास
कोजा सोफार ने दूसरी बार दीव की घेराबंदी की और इसे तुर्क तोड़ने में असफल रहे। इसके बाद दीव की किलेबंदी हो गयी और १७वीं शताब्दी के उत्तरार्ध में इसने अरब और डचों के आक्रमण सहे.
दीव १५३५ से १९६१ तक पुर्तगालियों के कब्जे में रहा। १९६१ में भारत सरकार द्वारा चलाये ऑपरेशन विजय के तहत गोवा और दमन के साथ यह द्वीप भी भारत में शामिल हो गया।
दीव का किला
यह १५३५ से १५४१ के मध्य पुर्तगालियों के द्वारा बनाया गया। यह तीन ओर से समुद्र से घिरा है। किले में एक बड़ा लाइट हाउस भी बना है.
नगवा समुद्र तट
यह समुद्र तट दीव के बूचड़वाड़ा ग्राम में स्थित है। यह एक उत्तम समुद्र तट है। यहाँ पर समुद्र में वाटर स्पोर्ट की भी सुविधा उपलब्ध है.
गंगेश्वर मंदिर
यह शिव जी का अतिप्राचीन मंदिर है। यह फुदम से ३ कि॰मी॰ दूर है। यहाँ पर पाँच शिवलिंग है। यहाँ के लोगो का यह मानना है की पांडवो ने १३ वर्ष के वनवास के दौरान कुछ समय यहाँ बिताया था.
रजनी
रजनी का अर्थ होता है रात।
स्त्रीवाचक सुन्दर शब्द होने के कारण लोग अपनी कन्या का नाम भी रजनी रख देते हैं।
छत्तीसगढ़ स्वामी विवेकानन्द तकनीकी विश्वविद्यालय
छत्तीसगढ़ स्वामी विवेकानन्द तकनीकी विश्वविद्यालय भारत के छत्तीसगढ़ राज्य के दुर्ग जिले के भिलाई शहर में स्थित तकनीकी विश्वविद्यालय है। इसे संक्षिप्त रूप से सीएसवीटीयू के नाम से भी जाना जाता है। इसकी स्थापना तत्कालीन प्रधानमंत्री डॉ मनमोहन सिंह के हाथों ३० जुलाई २००५ को हुई थी। छत्तीसगढ़ स्वामी विवेकानन्द तकनीकी विश्वविद्यालय से संबद्ध राज्य में ४५ इंजीनियरिंग महाविद्यालय, एक आर्किटेक्चर महाविद्यालय, ३८ पॉलीटेक्निक और ११ फार्मेसी महाविद्यालय शामिल हैं।
सीएसवीटीयू कार्य परिषद
छत्तीसगढ़ विधानसभा ने २५ जुलाई २०१४ को सीएसवीटीयू अधिनियम २००४ में संशोधन करते हुए कार्य परिषद में सदस्यों की संख्या ३२ से घटाकर सीधे ११ कर दी। इसमें सात पद पदेन हैं, जिनमें वित्त, तकनीकी शिक्षा, तकनीकी शिक्षा संचालनालय के अधिकारी शामिल हैं। बाकी बचे ४ पदों में से एक पद विधानसभा के नामित सदस्य और एक संबद्ध कॉलेज के प्राध्यापक के लिए सुरक्षित रखा गया है।
सन्दर्भ
छत्तीसगढ स्वामी विवेकानंद तकनीकी विश्वविद्यालय अधिनियम, २००४ - हिन्दी
छत्तीसगढ स्वामी विवेकानंद तकनीकी विश्वविद्यालय अधिनियम, २००४ - अंग्रेजी
छत्तीसगढ स्वामी विवेकानंद तकनीकी विश्वविद्यालय अधिनियम, २०१४ - हिन्दी
प्राण
प्राण हिन्दू दर्शनों, जैसे योगदर्शन और आयुर्वेद इत्यादि में जीवनी शक्ति को कहा गया है। कुछ प्रसंगों में इसे सूर्य से उत्पन्न और पूरे ब्रह्माण्ड में व्याप्त शक्ति के रूप में भी वर्णित किया गया है।
आयुर्वेद, तन्त्र इत्यादि में पाँच प्रकार के प्राण बताये गये हैं:
वेदों में प्राण
वेदों में प्राणतत्व की महिमा का गान करते हुए उसे विश्व की सर्वोपरि शक्ति माना है।
प्राणों विराट प्राणो देष्ट्री प्राणं सर्व उपासते। प्राणो ह सूर्यश्चन्द्रमाः प्राण माहुः प्रजापतिम्॥ -अथर्ववेद
अर्थात्- प्राण विराट है, सबका प्रेरक है। इसी से सब उसकी उपासना करते हैं। प्राण ही सूर्य, चन्द्र और प्रजापति है।
प्राणाय नमो यस्य सर्व मिदं वशे। यो भूतः सर्वस्येश्वरो यस्मिन् सर्व प्रतिष्ठम्। -अथर्ववेद
अर्थात्- जिसके अधीन यह सारा जगत है, उस प्राण को नमस्कार है। वही सबका स्वामी है, उसी में सारा जगत प्रतिष्ठित है।
ब्राह्मण ग्रंथों और आरण्यकों में
ब्राह्मण ग्रंथों और आरण्यकों में भी प्राण की महत्ता का गान एक स्वर से किया गया है- उसे ही विश्व का आदि निर्माण, सबमें व्यापक और पोषक माना है। जो कुछ भी हलचल इस जगत में दृष्टिगोचर होती है उसका मूल हेतु प्राण ही है।
कतम एको देव इति। प्राण इति स ब्रह्म नद्रित्याचक्षते। -बृहदारण्यक
अर्थात्- वह एकदेव कौन सा है? वह प्राण है। ऐसा कौषितकी ऋषि से व्यक्त किया है।
‘प्राणों ब्रह्म’ इति स्माहपैदृश्य।
अर्थात्- पैज्य ऋषि ने कहा है कि प्राण ही ब्रह्मा है।
प्राण एव प्रज्ञात्मा। इदं शरीरं परिगृह्यं उत्थापयति। यो व प्राणः सा प्रज्ञा, या वा प्रज्ञा स प्राणः। -शाखायन आरण्यक 5।3
अर्थात्- इस समस्त संसार में तथा इस शरीर में जो कुछ प्रज्ञा है, वह प्राण ही है। जो प्राण है, वही प्रज्ञा है। जो प्रज्ञा है वही प्राण है।
सोऽयमाकाशः प्राणेन वृहत्याविष्टव्धः तद्यथा यमाकाशः प्राणेन वृहत्या विष्टब्ध एवं सर्वाणि भूतानि आपि पीलिकाभ्यः प्राणेन वृहत्या विष्टव्धानी त्येवं विद्यात्। -एतरेय 2।1।6
अर्थात्- प्राण ही इस विश्व को धारण करने वाला है। प्राण की शक्ति से ही यह ब्रह्मांड अपने स्थान पर टिका हुआ है। चींटी से लेकर हाथी तक सब प्राणी इस प्राण के ही आश्रित हैं। यदि प्राण न होता तो जो कुछ हम देखते हैं कुछ भी न दीखता।
शतपथ ब्राह्मण में कहा गया है कि :--
प्राणेहि प्रजापतिः 4।5।5।13
प्राण उ वै प्रजापतिः 8।4।1।4
प्राणः प्रजापति 6।3।1।9
अर्थात्-प्राण ही प्रजापति परमेश्वर है।
सर्व ह्रीदं प्राणनावृतम्। -एतरेय
अर्थात्- यह सारा जगत प्राण से आदृत है।
उपनिषदों में
उपनिषदकार का कथन है-
अर्थात्- प्राण ही बड़ा है। प्राण ही श्रेष्ठ है।
प्रश्नोपनिषद में प्राणतत्व का अधिक विस्तारपूर्वक विवेचन किया गया है-
स प्राणमसृजत प्राणाच्छ्रद्धां खं वायुर्ज्योतिरापः पृथिवीन्द्रियं मनोऽन्नाद्धीर्य तपोमंत्राः कर्मलोकालोकेषु च नाम च। -प्रश्नोपनिषद् 6।4
अर्थात्- परमात्मा ने सबसे प्रथम प्राण की रचना की। इसके बाद श्रद्धा उत्पन्न की। तब आकाश, वायु, अग्नि, जल, पृथ्वी यह पाँच तत्व बनाये। इसके उपरान्त क्रमशः मन, इन्द्रिय, समूह, अन्न, वीर्य, तप, मंत्र, और कर्मों का निर्माण हुआ। तदन्तर विभिन्न लोक बने।
भृगुतंत्र में
प्राण शक्ति ने भाण्डागार वाले स्वरूप को जान लेने पर ऋषियों ने कहा है कि कुछ भी जानना शेष नहीं रहता है।
भृगुतंत्र में कहा गया है-
अर्थात्- प्राण कहाँ से उत्पन्न होता है? कहाँ से शरीर में आता है? कहाँ रहता है? किस प्रकार व्यापक होता है? उसका अध्यात्म क्या है? जो इन पाँच बातों को जान लेता है वह अमृतत्व को प्राप्त कर लेता है।
फटसर
फटसर (Fatsar) भारत के गुजरात राज्य के गीर सोमनाथ ज़िले में स्थित एक गाँव है।
हिन्दी प्रदीप
हिन्दी प्रदीप, हिन्दी की एक मासिक पत्रिका थी जिसका प्रथम अंक 1877 ई. में प्रकाशित हुआ। इस पत्र का विमोचन भारतेन्‍दु हरिश्चन्‍द्र ने किया था। यह पत्रिका प्रयाग से निकलती थी और इसका सम्पादन बालकृष्ण भट्ट के द्वारा किया जाता था। हिन्दी प्रदीप में नाटक, उपन्यास, समाचार और निबन्ध सभी छपते थे।
हिंदी प्रदीप के मुखपृष्ठ पर लिखा था-
शुभ सरस देश सनेहपूरित, प्रगट हौ आनंद भरै। बलि दुसह दुरजन वायु सो मणिदीप सम थिर नहिं टरै।। सूझै विवेक विचार उन्नति कुमति सब या में जरै। हिंदी प्रदीप प्रकाश मूरख तादि भारत तम हरै।।
प्रदीप से कई लेखकों का अभ्युदय हुआ। इनमें राजर्षि पुरुषोत्तम दास टंडन, आगम शरण, पंडित माधव शुक्ल, मदन मोहन शुक्ल, परसन और श्रीधर पाठक आदि थे। इनके अतिरिक्त बाबू रतन चंद्र, सावित्री देवी, महावीर प्रसाद द्विवेदी, जगदंबा प्रसाद उनके प्रभाव में थे। पुरुषोत्तम दास टंडन की प्रदीप में 12 रचनाएं प्रकाशित हुई जो उन्होंने 1899 से लेकर 1905 के बीच लिखी थी।
हिंदी प्रदीप में बहुत ही खरी बातें प्रकाशित होती थी। 1909 अप्रैल के चौथे अंक में माधव शुक्ल ने 'बम क्या है' नामक कविता लिखी जो अंग्रेज सरकार को नागवार लगी और उन्होंने पत्रिका पर तीन हजार रुपये का जुर्माना लगा दिया। उस समय भट्ट जी के पास भोजन तक के पैसे नहीं थे, जमानत कहां से भरते। विवश होकर उन्हें पत्रिका बंद करनी पड़ी।
हिन्‍दी प्रदीप एक साहित्यिक, सामाजिक, राजनैतिक और सांस्‍कृतिक मासिक पत्र था। इसमें राजनैतिक वयस्‍कता थी। समाज के प्रति दायित्‍व-बोध प्रचुर मात्रा में था। राजनैतिक वयस्‍कता की परिपक्‍वता की झलक हिन्‍दी प्रदीप में प्रकाशित विभिन्‍न नाटकों और संपादकीय अग्रलेखों से स्‍पष्‍ट होती थी। पुस्‍तक समीक्षा प्रकाशन की पहल हिन्‍दी प्रदीप ने ही की थी।